EA แจงโครงการลงทุนผลิตน้ำมันกรีนดีเซล ยังอยู่ระหว่างการสรุปผล
EA แจงข่าวได้รับการส่งเสริมขยายกิจการโครงการลงทุนผลิตน้ำมันกรีนดีเซลและเมล็ดในปาล์มกว่า 6 พันลบ. เผยยังอยู่ในขั้นตอนสรุปผล-รอเสนอบอร์ดในขั้นตอนต่อไป
16 มิ.ย. 2559

นายอมร ทรัพย์ทวีกุล รองประธานเจ้าหน้าที่บริหาร บริษัทพลังงานบริสุทธิ์ จำกัด (มหาชน) หรือ EA ชี้แจงรายงานข่าวในหนังสือพิมพ์ฉบับหนึ่งที่ระบุว่า บริษัทได้รับการส่งเสริมขยายกิจการผลิตน้ำมันกรีนดีเซลและเมล็ดในปาล์มอบแห้ง จำนวน 4 โครงการ จำนวนเงินลงทุนรวมทั้งสิ้นประมาณ 6,000 ล้านบาท โดยโครงการดังกล่าว ยังอยู่ในขั้นตอนเบื้องต้นและต้องใช้เวลาสรุปผล รวมทั้งรายละเอียดที่ชัดเจน เพื่อนำเสนอต่อที่ประชุมคณะกรรมการบริษัทพิจารณาและเปิดเผยรายละเอียดโครงการต่างๆ